Apɨ seyí̵né nerí̵ná Jisasɨ Kiraiso seaimɨxarɨŋí̵pimɨ dánɨ íkí̵á sogwí̵ naŋí̵ nɨwerí̵ná yarɨŋí̵pa seyí̵né sɨwí̵ wé rónɨŋí̵ imónɨŋí̵pɨ ayá wí éí̵rɨxɨnɨrɨ rɨxɨŋí̵ e seaurɨyarɨŋárɨnɨ . Ámá wí seyí̵né e yarɨŋagí̵a sɨŋwí̵ nɨseanɨróná “ Wé rónɨŋí̵ ayí̵ yarɨgí̵ápɨ mí̵kí̵ ikiŋo , ayí̵ Gorɨxorí̵anɨ ? ” nɨyaiwiro omɨ yayí̵ umero seáyɨ e umí̵eyoaro epí̵rí̵a nánɨ rɨxɨŋí̵ e seaurɨyarɨŋárɨnɨ .
